Pályázati felhívás!

**Az Öveges József Tanáregylet megalakulásának 20. évfordulója alkalmából pályázatot hirdet 2021 nyarán megrendezendő természettudományos táborok támogatására**

A pályázaton a katolikus fenntartású iskolák vehetnek részt.

**Pályázni 2021 nyarán megrendezendő természettudományos tábor megvalósításához szükséges tartós felhasználású eszközökre lehet maximum 150 000 Ft értékben.**

A pályázat célja: a természettudományos táborok támogatása tartós felhasználású eszközökkel

[A pályázatot az Öveges Tanáregylet honlapján űrlapon lehet benyújtani.](https://www.ovegesegylet.hu/index.php/palyazat-2021-nyaran-megrendezendo-termeszettudomanyos-taborok-tamogatasara)

**Beadási határidő: 2021. április 6.**

A pályázó a pályázat beadásával vállalja, hogy

* a tábort a pályázatban leírt módon és létszámmal megszervezi,
* a megszervezett tábori programról (szakmai tapasztalatok, képek és videók felhasználásával) beszámol az Öveges József Tanáregylet által szervezett országos konferencián (2021.10. 08.) Budapesten, a Katolikus Pedagógiai Intézetben
* a tábor dokumentumaiban támogatóként feltünteti az Öveges József Tanáregylet, a Nemzeti Együttműködési Alap, a Miniszterelnökség és a Bethlen Gábor Alapkezelő Zrt. logóját.
* elfogadja a pályázat megvalósításának alább ismertetett részleteit

A pályázó a pályázat beadásával hozzájárul ahhoz, hogy programját az Öveges József Tanáregylet - a program készítője nevének feltüntetésével - szabadon népszerűsítse.

A beérkező pályaműveket szakmai zsűri bírálja el.

**Eredményhirdetés:** **2021. április 16-án** az egyesület honlapján keresztül történik.

A Pályázat megvalósítása:

* Nyertes pályázat esetén az értesítést követően a pályázó a táborhoz az elnyert összegnek megfelelően – amely a megpályázott összegnél kevesebb is lehet – megvásárolja az elnyert eszközöket **2021. június 30-ig**, amelyekről az **Öveges József Tanáregylet nevére és címére (1092 Bp. Knézich u. 3-13.)** szóló átutalásos számlát (a számla nem lehet elektronikus számla) állíttat ki, amelyet postai úton ajánlott, elsőbbségi levélben eljuttat az **Öveges József Tanáregylet 1406 Budapest, Pf. 68.** postacímre. A számlát az Öveges Tanáregylet kiegyenlíti.
* Az elnyert eszközöket a pályázó a táborban használhatja, de a megvásárolt eszközök az ünnepélyes eszközátadásig az Öveges József Tanáregylet tulajdonában maradnak. Az eszközátadás/átvételre és a díjazott tábori programok bemutatására ünnepélyes keretek között kerül sor az Öveges József Tanáregylet által szervezett országos konferencián (2021.10.08.) a Katolikus Pedagógiai Intézetben (1068 Budapest, Városligeti fasor 42.).

A beérkező pályaműveket honlapunkon népszerűsítjük, így azoknak is hasznára válnak, akik nem indultak a pályázaton.